cyanic-selkie/wikianc huggingface dataset:
Միկել Օյարսաբալ
Ռեալ Սոսիեդադ
2016 թվականի օգոստոսի 19-ին Օյարսաբալը երկարաձգեց իր պայմանագիրը Ռեալ Սոսիեդադի հետ մինչև 2022 թվականը ։ Սեպտեմբերի 21-ին նա 2 գոլային փոխանցման հեղինակ դարձավ Լաս Պալմասի դեմ խաղում ։ 2017 թվականի հունվարի 4-ին՝ Իսպանիայի գավաթի Վիլյառեալի դեմ խաղում իսպանացին դարձավ գոլի և գոլային փոխանցման հեղինակ՝ օգնելով իր թիմին հաղթել 3-1 հաշվով ։ 2016-17 մրցաշրջանում Օյարսաբալը անցկացրեց անցկացրեց 43 հանդիպում բոլոր մրցաշարերում՝ դառնալով 4 գոլի և 9 գոլային փոխանցման հեղինակ ։
2017 թվականի սեպտեմբերի 24-ին Օյարսաբալը գոլի և գոլային փոխանցման հեղինակ դարձավ Վալենսիայի դեմ խաղում, սակայն Ռեալ Սոսիեդադը պարտվեց 2-3 հաշվով ։ Իր առաջին հանդիպումը եվրոպական առաջնություններում անցկացրեց 2017 թվականի հոկտեմբերի 19-ին՝ Եվրոպայի Լիգայի Վարդարի դեմ խաղում՝ այս խաղում դառնալով գոլի և գոլային փոխանցման հեղինակ ։ 2018 թվականի ապրիլի 8-ին Օյարսաբալը դուբլ ձևակերպեց Ժիրոնայի դեմ խաղում ։ Ապրիլի 14-ին իսպանացին խփեց Լաս Պալմասի դեմ խաղի միակ գոլը՝ օգնելով իր թիմին հաղթել 1-0 հաշվով ։ Մայիսի 12-ին նա գոլի և գոլային փոխանցման հեղինակ դարձավ Լեգանեսի դեմ խաղում, ինչի շնորհիվ հանդիպումն ավարտվեց 3-2 հաշվով Ռեալ Սոսիեդադի հաղթանակով ։ 2017-18 մրցաշրջանում Օյարսաբալը անցկացրեց 43 հանդիպում՝ դառնալով 14 գոլի և 8 գոլային փոխանցման հեղինակ ։ 2018-19 մրցաշրջանում Օյարսաբալը ստացավ Ռեալ Սոսիեդադի 10 համարի մարզաշապիկը՝ նախկին 18-ի փոխարեն ։ 2018 թվականի օգոստոսի 5-ին նա երկարաձգեց իր պայմանագիրը ակումբի հետ մինչև 2024 թվականը  ։ Թիմի ավագի թևկապով նա առաջին անգամ խաղադաշտ դուրս եկավ 2018 թվականի սեպտեմբերի 21-ին՝ Հուեսկայի դեմ խաղում ։ Հոկտեմբերի 5-ին իսպանացին դուբլ ձևակերպեց Ատլետիկ Բիլբաոյի դեմ խաղում  ։ Նոյեմբերի 9-ին Օյարսաբալը գոլի և գոլային փոխանցման հեղինակ դարձավ Լևանտեի դեմ խաղում ։ 2019 թվականի փետրվարի 16-ին նա դուբլի հեղինակ դարձավ Լեգանեսի դեմ խաղում  ։ Մարտի 10-ին իսպանացին դուբլ ձևակերպեց Սևիլյայի դեմ խաղում, սակայն Ռեալ Սոսիեդադը պարտվեց 5-2 հաշվով  ։ Մարտի 31-ին Օյարսաբալը գոլ խփեց Ռեալ Վալյադոլիդի դեմ հանդիպման 79-րդ րոպեին, իսկ հանդիպումն ավարտվեց 1-1 հաշվով ։ Ապրիլի 4-ին՝ Ռեալ Բետիսի դեմ խաղում նա դարձավ գոլի և գոլային փոխանցման հեղինակ՝ 2-1 հաշվով հաղթանակ պարգևելով իր թիմին  ։ 2018-19 մրցաշրջանում Օյարսաբալը անցկացրեց 41 հանդիպում՝ դառնալով 14 գոլի և 4 գոլային փոխանցման հեղինակ ։
2019 թվականի օգոստոսի 17-ին Օյարսաբալը իրացրեց 11-մետրանոցը Վալենսիայի դեմ հանդիպման 11-րդ ավելացված րոպեին՝ փրկելով Ռեալ Սոսիեդադին պարտությունից ։ Սեպտեմբերի 26-ին նա 2 գոլի և գոլային փոխանցման հեղինակ դարձավ Դեպորտիվո Ալավեսի դեմ խաղում՝ օգնելով իր թիմին հաղթել 3-0 հաշվով  ։ Դեկտեմբերի 14-ին իսպանացին գոլ խփեց Բարսելոնայի դեմ խաղում, իսկ հանդիպումն ավարտվեց 2-2 հաշվով  ։
Միջազգային կարիերա
Օյարսաբալը ներկայացրել է Իսպանիան տարբեր տարիքային երիտասարդական հավաքականների կազմում ։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և օգնելով իր թիմին հասնել մրցաշարի եզրափակիչ, որտեղ Իսպանիան 1-0 հաշվով պարտվեց Գերմանիային ։ 2019 թվականին Օյարսաբալը կրկին մասնակցեց Եվրոպայի Մ21 առաջնությանը ՝ խաղադաշտ դուրս գալով թիմի բոլոր 5 խաղերում և դառնալով 2 գոլի ու 1 գոլային փոխանցման հեղինակ ։ Իսպանիան հաղթեց մրցաշարը ՝ եզրափակչում 2-1 հաշվով պարտության մատնելով Գերմանիային ։
Իսպանիայի ազգային հավաքական Օյարսաբալը առաջին անգամ հրավիրվեց 2016 թվականի մայիսի 17-ին՝ Բոսնիա և Հերցեգովինայի դեմ խաղի համար   ։ Նա դարձավ 11 ֆուտբոլիստներից մեկը, ով Վիսենտե դել Բոսկեի կողմից դուրս մնաց Իսպանիայի  ՝ Եվրո 2016-ի համար վերջնական կազմից  ։ Իր դեբյուտը ազգային հավաքականում մայիսի 29-ին՝ փոխարինելով Նոլիտոյին Բոսնիա և Հերցեգովինայի դեմ խաղում  ։ Հաջորդ անգամ Օյարսաբալը Իսպանիայի հավաքական հրավիրվեց միայն 2019 թվականի մայիսի 17-ին՝ Ֆարերյան կղզիների և Շվեդիայի դեմ խաղերի համար   ։ Իր առաջին գոլը հավաքականի կազմում խփեց հունիսի 10-ին՝ Շվեդիայի դեմ խաղում  ։ Նոյեմբերի 18-ին Օյարսաբալը գոլ խփեց Ռումինիայի դեմ խաղում  ։
Ակումբային վիճակագրություն
2019 թվականի դեկտեմբերի 20-ի դրությամբ
Միջազգային վիճակագրություն
2019 թվականի դեկտեմբերի 20-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Սոսիեդադի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:2020 թվականի Ամառային օլիմպիական խաղերի արծաթե մեդալակիրներ Կատեգորիա:ՈՒԵՖԱ Եվրո 2020-ի ֆուտբոլիստներ
Լուեն Գիդեոն
Լուեն Գիդեոն (Louan Gideon, ), ամերիկացի դերասանուհի, գրող, ջազ երգչուհի, ռիելտոր։
Վաղ տարիներ
Լուեն Գիդեոնը ծնվել է 1955 թվականի նոյեմբերի 12-ին ԱՄՆ-ի Տեխաս նահանգի Էրաթ շրջանում։ 1987 թվականին ավարտել է Տեխաս նահանգի Ուեյկոյում գտնվող Բեյլորի համլսարանը՝ ստանալով աստիճան բանավոր հաղորդակցության ոլորտում (ռադիո, հեռուստատեսություն, կինո)։ Ուսումնական առաջին տարում ընտրվել է «Բեյլորի գեղեցկուհի», թեև այդ տիտղոսը հազվադեպ է շնորհվել առաջին կուրսեցիներին։
Կարիերա
Լուենը նախքան ԱՄՆ-ում դերասան դառնալը իր կարիերան սկսել է որպես Եվրոպայի և Ասիայի ջազ երգչուհի։ 1985 թվականից սկսած՝ Գիդեոնը խաղացել է 36 ֆիլմում ու հեռուստասերիալում։ Առավել հայտնի է դարձել Nickelodeon-ի «Ալեքս Մակի գաղտնի աշխարհը» հեռուստասերիալում Դանիել Աթրոնի դերով (1994-1998)։ Լուենը դարձել է վերջին դերասանուհին, որը երկարատև նկարահանված «Վաղվա օրվա որոնումներում» սերիալում (1985-1986) մարմնավորել է Լայզա Ուոլթոն Սենթելին։
Կյանքի վերջին տարիներ և մահ
2006 թվականին Լուենը Լոս Անջելեսից տեղափոխվել է Աշվիլ՝ Հյուսիսային Կարոլինա, որտեղ բնակություն է հաստատել Կապույտ լեռնաշղթայի լեռներում։ Այնտեղ նա շարունակել է գրողի և թատերական դերասանուհու կարիերան, նահանգի ներսում աշխատել է որպես ռիելթոր։
2009 թվականին հաջողությամբ հաղթահարել է կրծքագեղձի քաղցկեղը, իսկ 2011թվականի նոյեմբերի 11-ին (11/11/11) ամուսնացել է իր վաղեմի գործընկերոջ՝ պաշտոնաթող գործադիր տնօրեն Ուոլթ Բորհերսի հետ։ Հարսանեկան արարողությունը, որը վարել է նրա մտերիմ ընկերը՝ դերասան Բրայան Քրենսթոնը, տեղի է ունեցել Իտալիայի Կոմո լճի ափին։ 2013 թվականի վերջին քաղցկեղը նորից կրկնվել է։ Մահացել է 2014 թվականի փետրվարի 3-ին ժամը 23։ 11-ին (11:11) 58 տարեկան հասակում՝ սիրելիներով շրջապատված ։
Ծանոթագրություններ
Կատեգորիա:Նոյեմբերի 12 ծնունդներ Կատեգորիա:1955 ծնունդներ Կատեգորիա:Փետրվարի 3 մահեր Կատեգորիա:2014 մահեր Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի երգիչներ Կատեգորիա:21-րդ դարի երգիչներ և երգչուհիներ Կատեգորիա:Ամերիկացի կին գրողներ Կատեգորիա:20-րդ դարի կին գրողներ Կատեգորիա:21-րդ դարի կին գրողներ Կատեգորիա:Ամերիկացի գործարարներ Կատեգորիա:20-րդ դարի գործարարներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Թատրոնի դերասանուհիներ Կատեգորիա:Ամերիկացի երաժիշտներ
Ռուսթավելի կինոթատրոն
Ռուսթավելի կինոթատրոն (კინოთეატრი რუსთაველი), կինոթատրոն Թբիլիսիում։ Գտնվում է Ռուսթավելի պողոտայում՝ Վրաստանի պառլամենտի դիմաց։ Կինոթատրոնը բացվել է 1939 թվականին և նախապես տեղավորել է 1200 մարդ։ Թատրոնի շենքի ճարտարապետ է Նիկոլայ Սերովը։ Շենքը նախագծվել է ստալինյան ոճով, քանդակների հեղինակներն են Վալենտին Տոպուրիձեն և Շոթա Միկատաձեն ։
Շենքն ունի 4 հարկ, խորանարդաձև է ։
1999 թվականին Ռուսթավելի կինոթատրոնը վերանորոգվել է և վերաբացվել է 1999 թվականի հուլիսի 11-ին՝ ունենալով 415 տեղ։ Այստեղ ցուցադրվում են հիմնականում բլոկբաստերային ֆիլմեր և օրական ունի շուրջ 1000 այցելու ։
Արտաքին հղումներ
Կատեգորիա:Թբիլիսիի կինոթատրոններ
Հերոսուհին (ֆիլմ, 1973)
Հերոսուհին կամ «Միայն խիզախները» (չին. 鐵娃, պինյին Tiě wá), ռեժիսոր Լո Վեյի մարտաֆիլմը, որը հրապարակվել է 1973 թվականին։ Այս ֆիլմում փոքրիկ դեր է խաղացել Ջեկի Չանը ։
Ծանոթագրություններ
Կատեգորիա:Մարտաֆիլմեր Կատեգորիա:1973 ֆիլմեր Կատեգորիա:Լո Վեյի ֆիլմեր
Ռոքամորիչե
Ռոքամորիչե (Roccamorice), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1012 մարդ, բնակչության խտությունը կազմում է 43 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 65020, հեռախոսային կոդ՝ 085:
Արտաքին հղումներ
Կատեգորիա:Իտալիայի բնակավայրեր
Օտտո Ռանկ
Օտտո Ռանկ (Otto Rank, իսկական ազգանունը՝ Ռոզենֆելդ, ), ավստրիացի հոգեվերլուծաբան, Ֆրոյդի աշակերտներից և հետնորդներից մեկը: Զբաղվել է երազների տեսությամբ, հարադրելով երազները դիցաբանության և գեղարվեստի հետ: Առավել հայտնի է նրա մենագրությունը «Ծննդյան վնասվածքը և նրա նշանակությունը հոգեվերլուծության մեջ», որտեղ նա ցույց է տալիս, որ պտղի հեռացումը մոր արգանդից հանդիսանում է «հիմնական վնասվածքը», որը որոշիչ դեր ունի նևրոզների զարգացման մեջ, և ամեն մարդու բնորոշ ենթագիտակցական ցանկությունները վերադառնում են մայրական արգանդ: Ֆրոյդը չէր կիսում այդ հայեցակարգը:
Կենսագրություն
Օտտո Ռանկը ծնվել է 1884 թվականի ապրիլի 22-ին Վիեննա քաղաքում, հրեական աղքատ ընտանիքի երկու որդիներից կրտսերն է: Հավակնոտ հայրը ուղղորդում էր նրա կրթությունը, հավատալով, որ երիտասարդ Օտտոն պետք էր դառնար ինժեներ-մեխանիկ: Ավարտելով արհեստագիտական ուսումնարանը, Ռանկը աշխատում էր արհեստանոցում: Այդ ժամանակ նա ինքնուրույն հոգեբանություն էր ուսումնասիրում, ավարտելով Վիեննայի արվեստի դպրոցը, հատուկ հետաքրքրություն էր դրսևորում դիցաբանության և գրականության հանդեպ: Հենրիկ Իբսենի «Տիկնիկների տունը» պիեսից վերցնում է Ռանկ ազգանունը:
1906 թվականին ծանոթանում է Զիգմունդ Ֆրոյդի հետ, ցույց տալով նրան Ալֆրեդ Ադլերի երաշխավորագիրը, (վերջինս Ռոզենֆելդների ընտանեկան բժիշկն էր) և երեք աշխատանքների ձեռագիր, որոնցից մեկը ընկած է 1907 թվականին հրապարակված «Նկարիչ» գրքի հիմքում: Ֆրոյդը բարձր է գնահատում ձեռագրերը, երիտասարդի մեջ տեսնելով հոգեվերլուծությամբ զբաղվելու ընդունակություններ: «…Արհեստագիտական ուսումնարանի շրջանավարտը մեզ ձեռագրեր ներկայացրեց, որը ցույց էր տալիս առարկայի բացառիկ իմացությունը: Մենք համոզեցինք նրան շարունակել գիմնազիական կրթությունը, հաճախել համալսարան և նվիրել իրեն հոգեվերլուծության ոչ բժշկական կիրառմանը…», – հիշում էր Ֆրոյդը: Արդյունքում Օտտո Ռանկը ավարտեց Վիեննայի համալսարանը և 1912 թվականին ստացավ փիիսոփայության դոկտորի աստիճան:
Ժամանակի ընթացքում Ֆրոյդի և Ռանկի միջև խոր ընկերական կապեր էին ձևավորվում, Ֆրոյդը նրան վերաբերվում էր որդու պես: 1912 թվականին Ռանկը դառնում է Վիեննական հոգեվերլուծական հասարակության քարտուղար, իսկ 1913 թվականից հանդիսանում է գաղտնի կոմիտեի անդամ: 1919-1924-ական թվականներին նա ղեկավարում էր հոգեվերլուծական աշխատաքներ հրապարակող հրատարակչությունը:
20-ական թվականներին Ռանկը մի շարք գաղափարներ ներկայացրեց, որոնք կանխորոշեցին գաղտնի կոմիտեից նրա հեռանալը և Ֆրոյդի հետ ընդհարումը: 1924 թվականին Նյու Յորքի հոգեվերլուծական հասարակության նախագահի հրավերով նա մեկնեց ԱՄՆ, որտեղ մի քանի ամիս շարունակ նոր գաղափարներ էր շարադրում ամերիկացի հոգեվերլուծաբաններին: 1924 թվականին Շանդոր Ֆերենցիի հետ հրապարակեց «Հոգեվերլուծության զարգացում» գիրքը:
Վերադառնալով Վիեննա՝ Օ. Ռանկը հեռացավ հոգեվերլուծական ամսագրի գլխավոր խմբագրի պաշտոնից: 1929 թվականին հրաժարական տվեց, վերջնականորեն կանխորոշելով գժտությունը Ֆրոյդի հետ: 1930-ական թվականների սկզբին Օ. Ռանկը հոգեվերլուծաբան էր աշխատում Փարիզում:
1935 թվականին Օտտո Ռանկը մեկնեց ԱՄՆ, որտեղ զբաղվում էր ուսուցչական և թերապևտիկ գործունեությամբ, նոր հոգեվերլուծական գաղափարների առաջադրմամբ:
1939 թվականի հոկտեմբերի 31-ին Նյու Յորքում Օտտո Ռանկը կոկորդի բուժման համար օգտագործած ծծմբի պարունակության նկատմամբ ալերգիայի ռեակցիայից մահանում է:
Առասպել հերոսի ծննդյան մասին
Հերոսի ծննդյան իմաստի հոգեբանական բացատրության ընթացքում Օ. Ռանկը փորձում էր բացահայտել առասպելի կապը որոշ հոգեկան հիվանդությունների հետ: Մասնավորապես նա գտնում էր, որ իրենց հիմնական հատկանիշներում հերոսների մասին առասպելները հիմնականում համապատասխանում են հոգեկան հիվանդների մոլական պատկերացումներին, ովքեր տառապում են հետապնդման զառանցանքով կամ վեհության զառանցանքով:
Ծննդյան տրավմա և նրա նշանակությունը հոգեվերլուծության վրա
Օտտո Ռանկը գտնում էր, որ ծննդյան վնասվածքը դառնում է վախի և տագնապի առաջացման առաջին պատճառը: Օ. Ռանկը ելնում էր նրանից, որ երեխայի աշխարհ գալը և մորից առանձնացնելը տրավմատիկ իրադարձություն է մարդու կյանքում: Մայրական արգանդ վերադառնալու ձգտումը և նախկին վիճակի վերականգնումը կապված է ծննդյան տրավմայի հետ:
Զապսելսկի գյուղական խորհուրդ (այլ կիրառումներ)
Զապսելսկի գյուղական խորհուրդ, կարող է վերաբերել՝
Օտտո Ռանկ
Ծննդյան տրավմա և նրա նշանակությունը հոգեվերլուծության վրա
Օ. Ռանկը գտնում էր, որ նևրոզը առաջանում է ներհոգեկան հակամարտությունների հողի վրա՝ վերադառնալ նախածննդյան ներդաշնակ վիճակին և ծննդյան սարսափների հիշողությունների միջև: Այսպիոսով Ռանկը վերաիմաստավորեց դասական հոգեվերլուծության հիմնական դիրքորոշումները.
Խոսելով հոգեթերապիայի մասին, Օ. Ռանկը գտնում էր, որ բուժման վերջին փուլը այցելուի համար վերածնունդ է: Անգիտակցական մակարդակում բուժումը կապված է ծննդյան հետ, այցելուն կարող է ընկալել իրեն որպես նորածին, այսինքն վերլուծաբանի հոգևոր երեխան: Այսպիսով վերլուծությունը կարելի է համարել այցելուի նախկինում ծննդյան տրավմայի հաղթահարման անհաջող փորձի հաջող ավարտ:
Ավանդը հոգեվերլուծության մեջ
Ներկայումս Ռանկի գաղափարները զարգացում են գտել Ստանիսլավ Գրոֆի աշխատանքներում (ԱՄՆ), ով հետազոտությունների ընթացքում հալյուցինոգեն օգտագործելով, բացահայտում էր հիշողության հետքեր մոր արգանդում գտնվելու և ծննդաբերության վերաբերյալ:
Ծանոթագրություններ
Կատեգորիա:Հոգեվերլուծողներ Կատեգորիա:Ավստրիացի հոգեբաններ Կատեգորիա:Գրական կեղծանուններով հայտնի հեղինակներ Կատեգորիա:Վիեննայի համալսարանի շրջանավարտներ Կատեգորիա:Փիլիսոփայական գիտությունների դոկտորներ
Մճադի
Մճադի (მჭადი), վրացական ավանդական սննդատեսակ, որի հիմնական բաղադրիչները համարվում են լոբին և պանիրը  ։ Այս սննդատեսակը բացի Վրացական խոհանոցից, տարածված է Ադրբեջանական և Թուրքական խոհանոցներում։
Պատրաստման եղանակը
Սկզբում անհրաժեշտ է աղացած եգիպտացորենը և մեկ քառորդ թեյի գդալ աղը բացել 1 բաժակ ջրում։ Այնուհետև ավելացնել ալյուր։ Խմորի պատրաստելուց հետո, այդ խմորը անհրաժեշտ է տապակել և նրա մեջ լցնել պանրով լոբին։ Վերջում կարելի է մատուցել ձևավորելով։
Ծանոթագրություններ
Կատեգորիա:Վրացական խոհանոց
Գուլիխանա
Գուլիխանա , լեռ Հայկական լեռնաշխարհում, Անտիպոնտական լեռնահամակարգում, նրա արևելյան հատվածում, Անտիպոնտական և Պոնտական լեռնահամակարգերի ջրբաժան գծի վրա, Քյուրդդաղ լեռան գագաթից մի փոքր հարավ։ Լեռան բարձրությունը 3020 մ է ։
Ծանոթագրություններ
Կատեգորիա:Հայկական լեռնաշխարհի լեռներ
Զապրուդնի (այլ կիրառումներ)
Զապրուդնի, կարող է վերաբերել՝
Տոտալ պատերազմ
«Տոտալ պատերազմ» (ուշ լատ․՝ totalis — ամբողջ, լրիվ), պատերազմի տարատեսակ, որի ընթացքում պետության բոլոր միջոցները, հասարակական և տնտեսական բոլոր հնարավորություններն ի սպաս են դրվում հակառակորդի զինված ուժերի դեմ։ Առաջին անգամ «Տոտալ պատերազմ»-ի տեսությունը շարադրել է գերմանացի գեներալ Էրիխ Լյուդենդորֆը, 1935 թվականին։
«Տոտալ պատերազմ»-ի տեսությունը գործնականում բազմաթիվ առիթներով կիրառվել է Երկրորդ համաշխարհային պատերազմի (1939—1945) տարիներին։
Կատեգորիա:Համաշխարհային պատերազմներ
Զապրուդնոե (այլ կիրառումներ)
Զապրուդնոե, կարող է վերաբերել՝
Սաբա (այլ կիրառումներ)
Սաբա անվանումը կարող է վերաբերել՝
Սեբե
Սեբե կամ Սաբա (سبة‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Սաֆիթայի գավառի 6 շրջաններից մեկի՝ Սաֆիթայի շրջանի կենտրոնը։ 2004 թվականի դրությամբ շրջանում ապրում էր 2 820 մարդ ։
Ծանոթագրություններ
Կատեգորիա:Տարտուսի գավառ Կատեգորիա:Սիրիայի քաղաքներ
Իոսիպ Տիտոյի մահ և հուղարկավորություն
Հարավսլավիայի Սոցիալիստական Ֆեդերատիվ Հանրապետության կոմունիստների միության կենտրոնական կոմիտեի գլխավոր քարտուղար և երկրի առաջին և միակ նախագահ Իոսիպ Տիտոյի  մահկանացուն կնքել է 1980 թվականի մայիսի 4-ին։ Տիտոյի մահը եղել է Հարավսլավիայի պատմության շրջադարձային իրադարձություններից մեկը։ Տիտոյի երկարաժամկետ կառավարումից հետո իշխանությունն անցել է ՀՍՖՀ նախագահության կոլեկտիվ ղեկավարման ձեռքը։ Պատմաբանների կողմից այդ իրադարձությունը բնորոշվում է որպես Հարավսլավիայի կազմալուծման նախաբան, քանի որ հետագա իրադարձությունները բավականին արագ ցույց տվեցին նոր կոլեկտիվ ղեկավարության տկարությունը լուծելու տնտեսական հիմնախնդիրները և հարթելու ազգային հողի վրա ծավալվող միջէթնիկական հակամարտությունները։
1980 թվականի մայիսի 7-ին լրացել է Տիտոյի 88 ամյակը։ Տիտոյի թաղումը տեղի է ունեցել 1980 թվականի մայիսի 8-ին Բելգրադում։ Թաղման արարողությանը մասնակցել են 211 պատվիրակներ աշխարհի 128 երկրներից։ Այս թաղումը համարվում է պատմության ամենահայտնի թաղման արարողություններից մեկը։ Իոսիպ Բրոզ Տիտոն թաղվել է իր ձմեռային «Ծաղիկների տուն» նստավայրում։ Տիտոյի գերեզմանին այցելեն է ավելի քան 17 միլիոն մարդ։
Հիվանդություն
Դեբեյկին և Կնյազևը խորհուրդ են տվել կարգավորել ձախ ոտքի շնչերակային բալանսը, որպեսզի կանխեն նրա անդամահատումը։ Ձախ ոտքի անոթների առաջին վիրահատությունը տեղի է ունեցել հունվարի 12-ի լույս 13-ի գիշերը Լյուբլյանայի կլինիկական կենտրոնի սրտանոթային վիրաբուժության բաժանմունքում։ Վիրահատությունից մի քանի ժամ անց հանկարծակի կանգնել է ձախ ոտքի արյան շրջանառությունը, որը հանգեցրել է մկանային հյուսվածքների մահացմանը։ Հունվարի 20-ին կտրել են Տիտոյի ոտքը։ Երկրորդ վիրահատությունից հետո վիճակը մի փոքր կայունացել է, իսկ հունվարի 28-ին Բրոզը սրտանոթային վիրաբուժության բաժանմունքից տեղափոխվել է սովորական հիվանդասենյակ։ Հունվարի վերջին փետրվարի սկզբին մարշալ Տիտոն շարունակել է իրականացնել իր լիազորությունները։ Հատուկ այդ նպատակով Մորովիչից ոչ շատ հեռու կառուցվել է Վիլա Սրնան ։
Փետրվարի երկրորդ և երրորդ տասնօրյակներում Տիտոյի առողջական վիճակը գնահատվել է որպես ծանր, մարտի 9-ից սկսած՝ խիստ ծանր, ապրիլի 18-ից՝ ծայրահեղ ծանր, իսկ ապրիլի 22-ից՝ կրիտիկական ծանր, որն ուղեկցվել է շոկով և կոմայով։ Մայիսի 4-ի առավոտյան բժիշկները գրանցել են սրտանոթային վառ արտահայտված անբավարարություն և սրտի թույլ աշխատանք։
Թաղման հեռարձակման նախապատրաստություններ
1980 թվականի հունվարի 5-ին Վեչեի գործադիր միության շենք են ժամանել Բելգրադի հեռուստատեսության մեկնաբան Միլան Վուկոսը, գլխավոր տնօրեն Դուշան Միտևիչը և ռեժիսոր Մոմա Մարտինովիչը՝ վեչեի նախագահի տեղակալ Դրագոլյուբ Ստավրևի հետ հանդիպման համար։ Հանդիպումը տեղի է ունեցել խիստ գաղտնիության մթնոլորտում կեսգիշերին մոտ։ Ստավրևը հայտնել է, որ տեղյակ չէ մարշալ Տիտոյի ինքնազգացողության մասին և կոչ արեց նրանց պատրաստել հաղորդագրություն ու թաղման պլան այն դեպքում, եթե Իոսիպ Բրոզը կմահանա։ Պլանը ստացել է «Օր Դ + 4» կոդավորված անվանումը և բացվել հետևյալ կերպ։ Տիտոյի մահվանից հետո չորս օրվա ընթացքում անհրաժեշտ կլինի մշակել հրաժեշտի արարողության և թաղման արարողության մանրակրկիտ պլան։ Արարողությունը պետք է տեղի ունենար Ծաղիկների տան ձմեռային այգում, որը գտնվում էր Ուժիցկի փողոցի 15 տուն հասցեում։ Նախկինում պետական հեռուստատեսությունը երբեք չէր կարողացել մտնել այդ տարածք։ Տեսախցիկների բաշխումը համակարգել է Հարավսլավիայի ազգային բանակի ղեկավարությունը։
Մոմո Մարտինովիչը Միլան Վուկոսի հանձնարարությամբ նշանակվել է թաղման արարողության ռեժիսոր և կազմել հետևյալ պլանը. թաղման լուսաբանման համար լրագրողներին տրամադրել 10 ավտոմեքենաներ և 39 հեռուստախցիկներ։ Պլանի ներկայացումից հետո գլխավոր տնօրենը կանչել է Հարավսլավիայի հեռուստատեսության բոլոր հմուտ ռեժիսորներին և հայտնել նրանց Գործադիր վեչեի կողմից տրամադրված տեղեկատվության մասին։ Թիմը դիտարկել է Ուինսթոն Չերչիլի, Ջոն Քենեդու և մյուս հայտնի քաղաքական գործիչների թաղման արարողությունների տեսագրությունները։ Բելգրադի հեռուստատեսության երկրորդ հաղորդման տնօրեն Բորիվոյե Միրկովիչը BBC-ից նույնիսկ ստացել է Լուիս Մաունթբեթենի թաղման տեսագրությունը։ Այդ արարողությունը համարվել է լավագույներից մեկը, որը կարելի է օգտագործել Տիտոյի թաղման պլանի մշակման համար։ Միոդրագ Զդրավկովիչը ստացել է հանձնարարական Հարավսլավիայի կոմունիստների միության կենտկոմում կարդալ Տիտոյի մահվան մասին նորությունը։ Սակայն պլանը պահվել է խիստ գաղտնիության պայմաններում, ընդհուպ մինչև Տիտոյի կյանքի վերջին օրը։
Մահ
1980 թվականի մայիսի 4-ին Բելգրադի ժամով ժամը 15։05-ին Լյուբլյանայի կլինիկական կենտրոնի սրտանոթային հիվանդությունների բաժանմունքում մահացել է Իոսիպ Բրոզ Տիտոն։ Տիտոն մահացել է իր 88 ամյակի լրացումից երեք օր առաջ։ Տիտոն չի կարողացել դիմանալ վիրահատության հետևանքներին և դուրս չի եկել կոմայից։ 18։00-ին տեղի է ունեցել Հարավսլավիայի նախագահության և կոմունիստների միության կենտկոմի արտահերթ նիստը, որի ժամանակ կազմվել է նախագահության և կոմունիստների միության կենտկոմի միացյալ հայտարարությունը Իոսիպ Տիտոյի մահվան կապակցությամբ։ Համաձայն Հարավսլավիայի 1974 թվականին ընդունված սահմանադրության, ընդունվել է որոշում, համաձայն որի նախագահության և պետության ղեկավար նշանակվել է Լազար Կոլիշևսկին, ով այդ ժամանակ զբաղեցնում էր Նախագահության փոխղեկավարի պաշտոնը։ Նախագահության փոխղեկավար նշանակվել է Բոսնիա և Հերցեգովինայի ներկայացուցիչ Ցվիետին Միյատովիչը։ Հարավսլավիայի Նախագահության կենտկոմի ղեկավար, համաձայն ստատուտի, նշանակվել է Ստեվան Դորոնսկին։ Միացյալ Գործադիր վեչեի նիստում որոշվել է երկրում հայտարարել յոթնօրյա ազգային սուգ։
Սուգ
1980 թվականի մայիսի 4-ի երեկոյան հեռուստատեսությունը ընդհատվել է 30 վայրկյանով, իսկ հեռուստացույցների էկրանները սևացել են։ Բելգրադի հեռուստատեսության գլխավոր տնօրեն Միոդրագ Զդրավկովիչը կարդացել է հետևյալ տեքստը․
Մահացել է ընկեր Տիտոն։ Այդ մասին երեկ բանվոր դասակարգին, աշխատավորներին և քաղաքացիներին, ազգերին և Հարավսլավիայի Դաշնային Սոցիալիստական Հանրապետությանը տեղեկացրել են Հարավսլավիայի կոմունիստների միությունը և Հարավսլավիայի Ֆեդերատիվ Սոցիալիստական Հանրապետության նախագահությունը։
Այդ կարճ հաղորդագրությունից հետո Հարավսլավիայի նախագահությունը և կոմունիստների միության կենտկոմի նախագահությունը ընդհանուր հայտարարություն են տարածել․
Ուժեղ ցավը և խորը տխրությունը ցնցել են բանվոր դասակարգին, բոլոր աշխատավորներին և Հարավսլավիայի Ֆեդերատիվ Սոցիալիստական Հանրապետության քաղաքացիներին, մեր յուրաքանչյուր մարդկանց, աշխատավորներին, մտավորականներին, պիոներներին, զինվորներին, մայրերին և աղջիկներին… Իր ամբողջ կյանքում Տիտոն եղել է բանվոր դասակարգի և բոլոր աշխատավորների շահերի և պատմական նպատակների, ազնիվ բարձրագույն արժեքներ և ազգերի ու ազգությունների շահերի պաշտպանը ու մարտիկը։ Տիտոն մեր ամենասիրելի ընկերն է։ 7 տասնամյակ նա այրվել է աշխատավորական հեղափոխական շարժման մեջ։ 6 տասնամյակ ամրացրել է հարավսլավցի կոմունիստների շարքերը։ Ավելի քան 4 տասնամյակ նա արժանի կերպով զբաղեցրել է մեր կուսակցության ամենապատվաբեր պաշտոնը։ Եղել է Հարավսլավիայի ազգային-ազատագրական պայքարի և սոցիալիստական հեղափոխության հերոս առաջնորդ։ Երեք ու կես տասնամյակ նա եղել է մեր սոցիալիստական հանրապետության գլխին և ղեկավարել մեր երկիրն ու պայքարը համաշխարհային պատմության մեջ մարդկային նոր հասարակության համար։ Նա իրեն պահել և դրսևորել է որպես պատմական խոշորագույն կերպար։
Հաղորդագրությունը տարածվել է մոտ 18։50-ին՝ հեռուստատեսության և ռադիոյի պետական բարձրագույն ղեկավարության նիստից անմիջապես հետո, իսկ արդեն ուշ երեկոյան հաղորդագրությունը տպագրվել է տպագիր բոլոր թերթերում։
Ցերեկը պետական հեռուստատեսությունը ցուցադրել է Հարավսլավիայի առաջին լիգայի ֆուտբոլային հանդիպումները։ Երեկոյան պետք է տեղի ունենար Սպլիտ քաղաքի դերբին՝ «Հայդուկ» և «Ցրվենա Զվեզդա» ֆուտբոլային ակումբների միջև, որը պետք է ցուցադրվեր պետական հեռուստատեսությամբ։ Խաղի 41-րդ րոպեին երեք անձինք մտել են դաշտ և մրցավարից պահանջել կանգնեցնել խաղը։ Սպլիտի քաղաքապետ Անտե Սկատարետիկոն վերցնելով միկրոֆոնը՝ մարզադաշտին հայտնել է Տիտոյի մահվան լուրը։ Նորությունը շոկ է եղել հանդիսատեսի, ֆուտբոլիստների և մրցավարների համար։ Ֆուտբոլիստներից ոմանք, ինչպես օրինակ Զլատկո Վույովիչը նստել է գետնին և սկսել աղեկտուր լացել։ Գույժից հետո ֆուտբոլիստները և մրցավարները հավաքվել են դաշտի կենտրոնում, որպեսզի հարգեն առաջնորդի մահը։ Այն բանից հետո, երբ մարզդադաշտի պաշտոնական խոսնակը արտասանել է «Թող նա հանգչի խաղաղությամբ», ամբողջ մարզադաշտը (50 հազար երկրպագուներ) սկսել են երգել այս երգը․ «Ընկեր Տիտո, մենք քեզ երդվում ենք, որ երբեք չենք շեղվի ձեր ճանապարհից» (Друже Тито ми ти се кунемо, да са твог пута никад не скренемо)։ Խաղը շարունակվել է մի փոքր ուշ։
Մայիսի 5-ին Լյուբլյանայից Բելգրադ «Սգո գնացքով» բերվել է Իոսիպ Բրոզ Տիտոյի մարմինը և տեղադրվել Հարավսլավիայի խորհրդարանի շքերթների սրահում, որտեղ հավաքվել են պետական պաշտոնյաները և հասարակ քաղաքացիները, որպեսզի հրաժեշտ տան Հարավսլավիայի առաջնորդին։ Հոգեհանգստի քաղաքացիական արարողությունը կազմակերպվել է աշխատավորական կազմակերպությունների կողմից։ Աշխատավորական կազմակերպությունների բոլոր անդամները պարտավոր էին ներկայանալ հոգեհանգստի արարողությանը։ Որոշ մարդիկ սպասել են մինչև 15 ժամ, որպեսզի կարողանան մտնել կառույց։ Որոշ քաղաքացիների ինքնազգացողությունը վատացել է, սակայն բժշկական բրիգադները տարածքում են եղել ողջ օրը և հիվանդներին անմիջապես տեղափոխել հիվանդանոց։
Մայիսի 7-ին ավելի քան 200 պատվիրակություններ ժամանել են միության խորհրդարանի շենք, որպեսզի հրաժեշտ տան մարշալին։ Հոգեհանգստի արարողությունը ավարտվել է մայիսի 8-ին ժամը 08։00-ին։
Թաղում
Մայիսի 8-ին, պատվո պահակախմբի հրաժեշտից հետո, որը բաղկացած էր Հարավսլավիայի Ֆեդերատիվ Սոցիալիստական Հանրապետության և Կոմունիսնտրի միության կուսակցության նախագահությունների անդամներից, Իոսիպ Բրոզ Տիտոյի դագաղը տարել են Հարավսլավիայի ազգային բանակի 8 ծովակալներ և գեներալներ։ Ստեվան Դորոնսկին հանդես է եկել Տիտոյի մահվան վերաբերյալ ճառով, որից հետո թափորը շարժվել է իշխան Միլոշի փողոցով և Հոկտեմբերյան ճեմուղիով ընդհուպ մինչև Մայիսի 25-ի թանգարան։ Վերջին ճառը Ծաղիկների տան և արտասահմանյան պատվիրակությունների համար նախատեսված տրիբունաների դիմաց արտասանել է Կազար Կոլիշևսկին։ «Ինտերնացիոնալի» հնչյունների ներքո ժամը 15։00-ից հետո դագաղը հանել են Ծաղիկների տնից։ Հեռուստատեսությամբ չի ցուցադրվել դագաղը հողի մեջ դնելու գործընթացը, այդ իսկ պատճառով որոշ մարդիկ կասկածում են, թե արդյոք թաղվել է Իոսիպ Բրոզ Տիտոն։ Հարցեր են առաջացնում նաև այն փաստը, որ դագաղի վրա առկա չի եղել կարմիր հնգաթև աստղը։
Հաջորդող 10 տարիների ընթացքում ամեն տարի մայիսի 4-ին ժամը 15։05-ին ամբողջ Հարավսլավիայով միացվել են ազդանշանները՝ ի պատիվ Տիտոյի մահվան։ Այդպիսով հայտարարվում էր լռության րոպե։
Թաղման արարողության մասնակիցներ
124 արտասահմանյան պատվիրակություններ մասնակցել են թաղմար արարողությանը, ընդորում ներկա են եղել 38 երկրների ղեկավարներ (թագավորներ և նախագահներ), 5 արքայազներ, 7 փոխնախագահներ, խորհրդարանների 6 խոսնակներ, 10 վարչապետներ, 3 փոխվարչապետներ, արտաքին գործերի 12 նախարարների, կառավարությունների 20 անդամներ և 21 պետական գործիչներ, ինչպես նաև կոմունիստական և սոցիալիստական կուսակցությունների ներկայացուցիչներ։ Թաղման արարողությանը ներկա են եղել․
Դևիդ Ուենեմ
Մանկություն
Դևիդ Ուենեմը ծնվել է Ավստրալիայի Նոր Հարավային Ուելսի Մարրիկվիլ քաղաքում։ Դևիդը մեծացել է մեծ ընտանիքում․ նա ուներ 5 մեծ քույր և մեծ եղբայր։ Նա մեծացել է կաթոլիկական շրջապատում, հաճախել է եկեղեցական դպրոց։
Անձնական կյանք
Դևիդը ամուսնացած է Քեյթ Էգնյուի հետ։ Զույգը ունի երկու աղջիկ՝ Էլաիզա Ջեյնը և Միլին։
Արտաքին հղումներ
Կատեգորիա:Ավստրալիացի դերասաններ Կատեգորիա:Ավստրալիացի պրոդյուսերներ Կատեգորիա:Թատրոնի դերասաններ Կատեգորիա:Հեռուստատեսային դերասաններ
Գեորգի I (Աբխազիայի արքա)
Գեորգի I (վրաց.` გიორგი I), Աբխազիայի արքա 872-879 թվականներին ։
Գեորգին Լևոն II արքայի որդին էր, սերում էր Անոսիդների տոհմից։ Թագավորներ Դեմետրե II-ը և Թեոդոսիուս II-ը եղել են իր եղբայրները։
879 թվականին` Գեորգի I-ի մահից հետո, Հովհաննես Շավլիանին գրավում է աբխազական գահը։
Ծանոթագրություններ
Կատեգորիա:Աբխազիայի արքաներ Կատեգորիա:9-րդ դարի անձինք Կատեգորիա:Աբխազական ազնվականություն
Ֆուտբոլի Իտալիայի սուպերգավաթ 2017
Ֆուտբոլի Իտալիայի Սուպերգավաթ 2017 (Supercoppa italiana di calcio 2017), Իտալիայի Սուպերգավաթի 30-րդ խաղարկումն է, որն անցկացվել է 2017 թ. օգոստոսի 13-ին Հռոմի Օլիմպիական մարզադաշտում ։
Արտաքին հղումներ
Կատեգորիա:Ֆուտբոլի Իտալիայի Սուպերգավաթ Կատեգորիա:Յուվենտուսի հանդիպումներ Կատեգորիա:Լացիոյի հանդիպումներ
Գյոզալդարայի լեռնանցք
Գյոզալդարայի լեռնանցք, Գյուզելդերի լեռնանցք, Կյուզելտերեի լեռնանցք, լեռնանցք Հայկական լեռնաշխարհում, Հայկական Տավրոսի լեռներում, Վանա լճի հարավարևելյան կողմում։ Կարճկանի շրջանի և Գյոզալդարա գետի միջև ընկած բարձրադիր գոգավորություն է, ուր ձյան հալոցքի ջրերը կուտակվում և անհնար էեն դարձնում հաղորդակցությունն այս երկու շրջանների միջև ։
Ալլա Տեր-Սարգսյանց
Ալլա Երվանդի Տեր-Սարգսյանց (Алла Ервандовна Тер-Саркисянц, ), հայկական ծագմամբ ռուս պատմաբան, ազգագրագետ, հայագետ, պատմական գիտությունների դոկտոր, Ռուսաստանի բնական գիտությունների ակադեմիայի ակադեմիկոս ։ ՌԲԳԱ-ի «Հումանիտար գիտություններ և արվեստ» մասնաբաժնի, Ռուսաստանի Հայերի միության և Պատմա-տոհմագրական ընկերության գործող անդամ է։
Կենսագրություն
Ավարտել է Մոսկվայի Մ. Վ. Լոմոնոսովի անվան պետական համալսարանի պատմության ֆակուլտետի ազգագրության ամբիոնը 1959 թվականին ։
ՄՊՀ-ում սովորելու տարիներին 49 անգամ մեկնել է արշավների Խորհրդային Միության տարբեր շրջաններ՝ նյութեր հավաքելու, այդ թվում 1965 թվականից՝ Հայկական ԽՍՀ, ԼՂԻՄ և Ռուսաստանի հարավի մի շարք շրջաններ, որտեղ առկա էր մեծաթիվ հայկական սփյուռք ։
1968 թվականի հոկտեմբերի 29-ին դարձել է պատմական գիտությունների թեկնածու (դիսերտացիայի թեման՝ «Հայերի ժամանակակից ընտանիքը (Հայկական ԽՍՀ գյուղական շրջանների նյութերի հիման վրա)», պաշտպանել է ԽՍՀՄ ԳԱ Ազգագրության ինստիտուտում)։
2004 թվականի նոյեմբերի 16-ից Ռուսաստանի բնական գիտությունների ակադեմիայի թղթակից անդամ է, ակադեմիկոս։
Ռուսաստանի հումանիտար գիտական ֆոնդի փորձագիտական խորհրդի փոխնախագահն է ։
Գիտական հետաքրքրություններ
Ազգագրական հայագիտություն. ծագում և էթնիկ պատմություն, ավանդական և ժամանակակից ընտանիք, կենսակերպի սովորույթներ և ծեսեր, ժամանակակից ազգամշակութային գործընթացներ, հայկական սփյուռքն աշխարհում և Ռուսաստանում։
Արտաքին հղումներ
Կատեգորիա:Պատմական գիտությունների դոկտորներ Կատեգորիա:Ռուս պատմաբաններ Կատեգորիա:Ռուս ազգագրագետներ Կատեգորիա:Ռուս հայագետներ Կատեգորիա:Մոսկվայի պետական համալսարանի շրջանավարտներ Կատեգորիա:Մարդաբաններ Կատեգորիա:Հայագետներ
Հաղորդակցություն
Հաղորդակցման հիմնական տարրերը
Հաղորդակցումը կազմված է հիմնականում չորս հիմնական տարրերից՝
Առաքողը գաղափարի ստեղծողն է, որը ցանկանում է այն փոխանցել հաղորդակցության մյուս անդամներին։ Նա կոդավորում է իր ուղերձը ընտրելով և օգտագործելով խորհրդանիշների որոշակի համակարգ։
Ուղին այն միջոցն է, որի միջոցով փոխանցվում է ինֆորմացիան։ Որպես ուղի կարող է լինել գրավոր խոսքը, բանավոր խոսքը, հեռախոսային խոսակցությունը և այլն։
Հաղորդումը ձևակերպված ինֆորմացիան է։
Ստացողը ապակոդավորում է ստացված տեղեկատվությունը և մեկնաբանում այն։
Տպագիր խոսք
Իմաստ արտահայտող առաջին տեքստերը գրառվել են կավե սալիկների, քարի, փայտի, եղեգի մամլած ցողունների՝ պապիրուսի (եգիպտացիներ) կամ կենդանիների կաշվի՝ մագաղաթի (հայեր, հույներ և ուրիշներ) վրա։ Թուղթը հայտնաբերել են Չինաստանում 105 թ-ին, սակայն մինչև միջնադար գրել-կարդալ իմացողները սակավաթիվ էին։ Ձեռագրերը՝ մատյանները, գրում էին գրիչները։ XV դարի կեսին գերմանացի դարբին Յոհան Գուտենբերգը ստեղծեց տպագրական հաստոցը, գրատպությունը մեքենյացվեց, գրքերն ավելի տարածվեցին ու դարձան մատչելի։ XVII դարում տպագրվեցին առաջին թերթերը, որոնց շնորհիվ նոր գաղափարները տարածվում, հասնում էին բազմաթիվ մարդկանց։
Հեռահաղորդակցություն
Հեռահաղորդակցությունը տեղեկությունները մեծ հեռավորություններ հաղորդելու եղանակ է։ Հնում դա արվում էր դրոշների, թմբկազարկերի, ազդանշանային խարույկների օգնությամբ կամ սուրհանդակների միջոցով։ XIX դարում մարդիկ սովորեցին հաղորդալարերով էլեկտրական ազդանշաններ ուղարկել. ծածկագրված հաղորդագրություններն ուղարկվում էին Մորզեի այբուբենով (կարճ ու երկար ազդանշաններով՝ կետերով և գծերով)։ Էլեկտրական հեռահաղորդակցության առաջին համակարգը մետաղալարային հեռագիրն էր, որն ստեղծվեց 1830–1840-ական թվականներին Ռուսաստանում, Մեծ Բրիտանիայում և ԱՄՆ-ում։ Շուտով ողջ աշխարհում հեռագրահաղորդալարերը ձգվեցին հազարավոր կիլոմետրերով։ Այժմ Մորզեի այբուբենն օգտագործում են նավերում և ռադիոսիրողները, սակայն դրանից օգտվում են նաև արտակարգ իրավիճակներում, երբ թույլ ռադիոազդանշանները չեն ապահովում հաղորդակցության այլ համակարգերի աշխատանքը։ 1876 թ-ին ամերիկացի գյուտարար Ալեքսանդր Բելը հայտնագործեց մարդու ձայնը հեռագրահաղորդալարերով հաղորդելու եղանակ՝ հեռախոսակապը, որը շատ արագ տարածվեց ու զարգացավ. հեռախոսի գյուտից 21 տարի անց աշխարհում արդեն կար 1 միլիոն հեռախոսագիծ։ Ներկայումս կա ավելի քան 1 միլիարդ հեռախոսագիծ. թելքաօպտիկական լազերային մալուխներով հաղորդվում է ավելի քան 40 հզ. հեռախոսականչ։ Մեր օրերում լայնորեն գործածվում են «անթել»՝ բջջային հեռախոսները, որոնք հնարավորություն են տալիս խոսել ցանկացած վայրից, ուղարկել կարճ հաղորդագրություններ և նույնիսկ միանալ համացանցին (ինտերնետ)։
Տեղեկատվական հեղափոխություն
20-րդ դարում հեռահաղորդակցության տեխնոլոգիաների զարգացման շնորհիվ ի հայտ եկան տեղեկություններ հաղորդելու նոր եղանակներ. ներկայումս միլիոնավոր մարդիկ օգտվում են ձայնագրությունից, լուսանկարչությունից, կինոյից ու տեսաձայնագրությունից։
Գուլելմո Մարկոնին՝ Իտալիայում, Ալեքսանդր Պոպովը Ռուսաստանում ստեղծեցին անհաղորդալար(անթել) հեռագիրը՝ ռադիոն, որի շնորհիվ հաղորդագրությունները տարածվում էին ռադիոալիքների միջոցով։ 1920-ական թվականներին հեռարձակվեցին առաջին ռադիոհաղորդումները, իսկ 1936 թ-ին երևան եկավ հեռուստատեսությունը։ Տեխնիկայի հետագա զարգացումը նպաստեց ինքնաշխատ սարքերի ստեղծմանը, որոնք, առանց մարդու անմիջական մասնակցության, նախապես տրված ծրագրով կատարում են տեղեկությունների ստացման, փոխակերպման, հաղորդման ու օգտագործման աշխատանքներ։ 1962 թ-ից սկսած՝ հեռախոսային և հեռուստատեսային ազդանշանները մեծ հեռավորություններ հաղորդվում են արհեստական արբանյակների օգնությամբ։ 1970-ական թվականներին, անհատական համակարգիչների հայտնվելու ընթացքում, մեծացավ հաղորդակցության բոլոր տեսակների արագագործությունը և բարելավվեց տեղեկության հաղորդման որակը։ Համակարգիչներով «զինվեցին» արդյունաբերությունը, մարդու համար անհասանելի կամ վտանգավոր միջավայրում աշխատող մեխանիզմները՝ ռոբոտները, ընդլայնվեցին վերջիններիս գործունեության ոլորտները։ Ամենահայտնի ռոբոտներն ամերիկյան «Վիկինգ» տիեզերական սարքերը՝ զոնդերն են, որոնք 1976 թ-ին փափուկ վայրէջք կատարեցին Մարս մոլորակի վրա և արժեքավոր տվյալներ հաղորդեցին Երկիր։ Համակարգիչների շնորհիվ ստեղծվեցին նաև Համաշխարհային ցանցը (ինտերնետ) և էլեկտրոնային փոստը։
Հաղորդակցության յուրահատուկ միջոցներ կան նաև կենդանական աշխարհում։ Կենդանիները հաղորդակցվում են հոտերի, ձայների, շարժման և մարմնի ու նրա առանձին մասերի դիրքերի փոփոխության միջոցով՝ զուգընկեր գտնելու կամ ծնողների ու ձագերի միջև կապ պահպանելու, վտանգի և այլ դեպքերում։ Հաղորդակցության կարևորագույն տեսակ է նաև գենետիկական տեղեկությունների փոխանցումը։ Յուրաքանչյուր կենդանի էակ կամ բույս իր բջիջներում պահվող քիմիական բարդ միացությունների՝ գեների միջոցով սերունդներին է փոխանցում որոշակի հատկություններ, որոնցով պայմանավորված է ժառանգականությունը։
Ոչ խոսքային հաղորդակցում
Մարդու ոչ խոսակցական վարքը անքակտելիորեն կապված է նրա հոգեկան վիճակի հետ և ծառայում է որպես դրա արտահայտման միջոց։ Հաղորդակցության գործընթացում ոչ խոսքային վարքը հանդես է գալիս որպես անհատի անմիջական դիտարկումից թաքնված անձնական-հոգեբանական և սոցիալ-հոգեբանական բնութագրերի ցուցանիշ։ Ոչ խոսքային վարքը բացում է անհատի ներաշխարհը։ Ոչ խոսքային հաղորդակցությունը ձևավորում է համատեղ գործունեության հոգեկան պարունակությունը։ Մարդիկ շատ արագ սովորում են հարմարեցնել իրենց խոսքային վարքը փոփոխվող հանգամանքներին, բայց «մարմնի լեզուն» քիչ պլաստիկ է և հիմնականում մնում է անփոփոխ։ Սոցիալ-հոգեբանական հետազոտությունների արդյունքում մշակվել է ոչ խոսքային հաղորդակցության միջոցների դասակարգումը, որն ընդգրկում է մարմնի բոլոր շարժումները, ձայնի ինտոնացիոն բնութագրերը, շոշափողական ազդեցությունները, հաղորդակցման տարածական կազմակերպումը։
Ծանոթագրություններ
Կատեգորիա:Կապ Կատեգորիա:Ինֆորմացիայի տեսություն
Ստիրոնե
Ստիրոնե (Stirone), փոքրիկ գետ հյուսիսային Իտալիայի Էմիլիա Ռոմանիա շրջանում, Տարոյի ձախակողմյան վտակը, որը թափվում է նրա մեջ Պոյին միախառնվելուց անմիջապես առաջ։ Գետի երկարությունը մոտավորապես 55 կմ է ։
Գետի ակունքները գտնվում են Մոնտե-Մեցցանո (Monte Mezzano) և Մոնտե-Սանտա-Քրիտինա (Monte Santa Cristina) լեռների լանջերին։ Որոշ վայրերում գետը սահմանագիծ է դառնում Պյաչենցայի և Պարմայի պրովինցիաների միջև։ Հետո այն մտնում է Ստիրոնե տարածաշրջանային պարկ և մտնում Ֆիդենցա քաղաք, իսկ դրանից հետո՝ Ֆոնտանելե, որտեղ էլ միախառնվում է Տարոյին։
Ըստ որոշ տվյալների՝ կաթոլիկ եկեղեցու սրբերից Դոմնին Ֆիդենցացին 304 թվականին հենց այս գետի ափին է տանջամահ արվել։
Ծանոթագրություններ
Կատեգորիա:Իտալիայի գետեր
Միսս Ամերիկա
Միսս Ամերիկա (Miss America), գեղեցկության ամենամյա մրցույթ, ըստ որի ընտրվում է ԱՄՆ-ի 17-ից 25 տարեկան ամենագեղեցիկ կինը ։ Մրցույթի գործող հաղթողը Նյու Յորքի նահանգից Նիա Ֆրանկլինն է։
Մրցույթի ներկա դափնեկիրը Կամիլլե Շհիրերն է Վերջինիայից, որը այդ տիտղոսին արժանացել է 2019 թվականի Դեկտեմբերի 19-ին ։
Պատմություն
Առաջին «Միս Ամերիկա» մրցույթը տեղի է ունեցել 1921 թվականի սեպտեմբերի 7-8-ը Ատլանտիկ Սիթիում։ Նրա հաղթողն Է դարձել Մարգարետ Գորմանը ՝ «Ատլանտիկ Սիթիի հմայքը» (Atlantic City Pergeant) տիտղոսով:Հաջորդ տարի մրցույթը վերանվանվեց «Միս Ամերիկա», իսկ Մ.Գորմանը ստացավ այդ տիտղոսը հետին թվով։ Ատլանտիկ Սիթիում գեղեցկության առաջին մրցույթներն անցկացվել են հիմնականում զբոսաշրջիկներին գրավելու նպատակով։
Որքան ավելի մեծ ժողովրդականություն էր վայելում «Միսս Ամերիկա» մրցույթը, այնքան ավելի խիստ էին նրա մասնակիցների նկատմամբ պահանջները ։ Իսկ հաղթողի պահվածքը պետք է օրինակ լիներ յուրաքանչյուր ամերիկացու համար։ 1949 թվականին մտցվեցին նոր կանոններ, որոնք բացառեցին ամուսնացած և ամուսնալուծված կանանց, նրանց, ովքեր երեխաներ ունեին և աբորտ էին անում։ Դա տեղի է ունեցել այն բանից հետո, երբ «Միսս Ամերիկա-1949» - ը կարողացել է մեկ տարվա ընթացքում տիտղոս ստանալուց հետո ամուսնանալ եւ ամուսնալուծվել։
Մինչև 1951 թվականը գնահատվում էր ոչ թե մասնակիցների ընդհանուր գեղեցկությունը, այլ նրանց «բաղադրիչների» կատարելությունն ու համամասնությունը։ Ամենակարևորը համարվում էր դեմքը՝ նրանք նրան տրվում էր մինչև 15 միավոր։ Գեղեցիկ կրծքերի, ձեռքերի կամ գոտկատեղի համար կարող էին ստանալ մինչև 10 միավոր։ Մրցութային ծրագրի նկատմամբ դիտողների մոտ ամենամեծ հետաքրքրությունն առաջացրել է թեկնածուների լողազգեստներով ներկայացումը։ Այն բանից հետո, երբ 1951 թվականին հաղթող Յոլանդա Բեթբեզեզեն հրաժարվեց լուսանկարչական ապարատի առաջ տնային թեթև հագուստով կեցվածք ընդունելուց, լողազգեստների արտադրողները այլևս հրաժարվեցին հովանավորել «Միսս Ամերիկա» մրցույթը և կազմակերպեցին իրենց սեփական մրցույթները՝ Միսս ԱՄՆ և Միսս Տիեզերք։
Սկսած այն ժամանակվանից, երբ «Միսս Ամերիկա -1951»-ի կատարյալ կազմվածք, փայլուն ժպիտ և ժամանակակից հայացքներ ունեցող Իոլանդա Բեթբեզեն հայտարարեց, որ«Արտաքին տեսքը գեղեցկության հիմնական բաղկացուցիչը չէ», - «Միսս Ամերիկա» մրցույթը սկսեց ավելի ու ավելի վերափոխվել արտաքին տվյալների մրցույթից`մտքի մրցակցության,հմայքը,խորագիտության, հագնվելու հմտությունները և հումորի զգացումը։ Եվ սա, իր հերթին, դարձել է «Ամերիկյան երազանքի» և ամերիկյան կյանքի հիմնարար սկզբունքներից մեկը. Յուրաքանչյուր տգեղ բադիկ կարող է դառնալ գեղեցիկ կարապ, և ձեզ պետք է միայն ինքնավստահություն և հաղթելու կամք։
Մինչև 70-ականների կեսերը սևամորթները դուրս էին մնացել մրցույթի մասնակիցներից։ Դա հանգեցրեց 1968 թվականին Միսս Սեւ Ամերիկա մրցույթի ստեղծմանը։
Միեւնույն ժամանակ, այս գեղեցկության մրցույթի անցկացումը մշտական հարձակումների է ենթարկվել մարտնչող ֆեմինիստուհիների կողմից, որոնք կարծում էին, որ այդ մրցույթները նվաստացնում են կնոջը։
Առասպելներից մեկը, որը հաջողվել է ներկայացնել "Միսս Ամերիկա" մրցույթին, առասպելն է այն մասին, որ իրական գեղեցկուհիները փխրուն նարնջագույն արարածներ են, որոնք ստեղծվել են հայացքը բարդացնելու համար, եւ որոնք ունակ չեն դիմակայել իրական կյանքի դժվարություններին։ Այսպես," Միսս Ամերիկա-1992 " - ը Քերոլին Սապպը պայքարում է ընտանեկան բռնության դեմ, 1994-ի հաղթող Քիմբերլի Էյքենը հոգ է տանում անօթեւանների մասին, իսկ "Միսս Ամերիկա-1995" - ը դարձել է խուլ ուայթսթոունը ։ Ժակլին Մայեր - "Միսս Ամերիկա-1963", - ժպտացող թխահեր, փխրուն այտերով։ 1970թ. նրան հարվածեց ինսուլտը։ Ժակլինի ելույթը խլվել է եւ ամբողջությամբ կաթվածահար է արել մարմնի աջ կողմը։ Մի քանի տարի համառ պայքարից հետո աղջկան հաջողվել է գրեթե ամբողջությամբ հաղթահարել հիվանդությունը ։ Բայց Ժակլինը դրանով չի սահմանափակվել։ Նա շրջում էր ամբողջ երկրում, հանդիպում հաշմանդամ-ինսուլտների հետ, օգնում նրանց խորհուրդներով, պահպանում իր հավատը ։ Ժակլինը պարգեւատրվել է հույսի եւ արիության հեղինակավոր մրցանակով, որը շնորհվում է ինսուլտ վերապրած մարդկանց ամերիկյան ազգային ասոցիացիայի կողմից եւ ընդգրկվել այն մարդկանց թվում, որոնց անունները նշված են Օհայոյի։
2005 թվականին, այն բանից հետո, երբ հեռուստադիտողների թիվն առաջին անգամ դարձավ 10 միլիոնից պակաս, ABC հեռուստաընկերությունը հրաժարվեց "Միսս Ամերիկա" մրցույթների հետագա հեռարձակումից ՝ իր իրավունքները փոխանցելով "Քաունթի Մյուզիք ՏՎ"ընկերությանը։ 2006-ից մինչեւ 2012 թվականը մրցույթն անցկացվում է ոչ թե սեպտեմբերին, այլ հունվարին, եւ ոչ թե Ատլանտիկ Սիթիում, այլ Լաս Վեգասում։ 2013 թվականից Մրցույթը կրկին տեղափոխվել է սեպտեմբեր։
Կազմակերպում
"Միսս Ամերիկա" մրցույթը բազմափուլ է։ Սկզբում տեղերում ընտրվում են որոշակի քաղաքների" Միսս "՝ օրինակ"Միսս Մայամի" ։ Այնուհետև նրանցից ընտրվում են" Միսս " յուրաքանչյուր Ամերիկայի Միացյալ Նահանգներ ՝ մայրաքաղաք Վաշինգտոնից։ 2004 թվականից, Բացի Նահանգներից եւ մայրաքաղաքից ներկայացուցչուհիներից, "Միսս Ամերիկա" մրցույթին կարող է մասնակցել նաեւ "Միսս Վիրջինյան կղզիներ" - ն։
Մրցույթը, ինչպես քաղաքային, ազգային, կամ պետական մակարդակով, բաղկացած է 4 առարկաներից մրցումներից։
"Հարցազրույց" - ում աղջիկները պետք է ցույց տան իրենց զրույցը պահպանելու, հարցերին հաջող ու սրամիտ պատասխանելու կարողությունը
"Տաղանդների" մրցույթում մասնակիցները ցույց են տալիս իրենց ունակությունները տարբեր ոլորտներում ՝ Որպես կանոն երգելով, պարելով, նվագելով երաժշտական գործիքների վրա Լողազգեստներով ելույթները մասնակիցների լավ կերպարների մրցույթ են։ Աղջիկները ընտրում են իրենց լողազգեստները, հիմնականում դա Բիկինի (լողազգեստ) է։ Միևնույն ժամանակ, գոյություն ունեն "բարոյականության"պահպանման խիստ կանոններ ։ Երեկոյան զուգարաններում աղջիկները ցուցադրում են դահլիճով կամ պոդիումով ազատ ու նրբագեղ շարժվելու իրենց ունակությունը ։
2003 թվականից ներդրվել է նաև սպորտային տիպի հագուստով (Casual Wear) մասնակիցների մրցույթը ։
Մրցույթի հաղթողները ստանում են դրամական կրթաթոշակներ, որոնք օգնում են աղջիկներին հետագայում կարիերա անել կամ լավ կրթություն ստանալ։ Նրանց համար դռները բաց են նաև կինոյի և ֆոտոմոդելների աշխարհ ։ Միջազգային մրցույթներին հաղթողները չեն մասնակցում։
Ամենամեծ թվով անգամ "Միսս Ամերիկա" տիտղոսը նվաճել են Կալիֆոռնիայի, Օկլահոմայի եւ Օհայոի ներկայացուցիչները (6-ական անգամ)։
Արտաքին հղումներ
Կատեգորիա:Գեղեցկության մրցույթներ Կատեգորիա:ԱՄՆ-ի մրցանակներ Կատեգորիա:1921 հիմնադրումներ Կատեգորիա:Ատլանտիկ Սիթի
Սերգեյ Բաբայան
Սերգեյ Բաբայան, հայ-ամերիկյան դաշնակահար։
Կենսագրություն
Բաբայանը սկսել է իր երաժշտական կրթությունը վեց տարեկանից Լուիզա Մարգարյանի մոտ։ Նա սովորել է ռուս կոմպոզիտոր Լև Նաումովի մոտ, ապա Վեռա Գորնոստաևի և Միխայիլ Պլետնևի ղեկավարությամբ՝ Մոսկվայի կոնսերվատորիայում։
1989 թվականին նա մեկնել է Միացյալ Նահանգներ։ Նույն տարում Ռոբերտ Կազադեզյուս դաշնակահարների միջազգային մրցույթում նա ստացել է առաջին տեղի մրցանակը ։ Palm Beach դաշնակահարների Միջազգային մրցույթում առաջին մրցանակին արժանանալուց և Համամացու երիտասարդ դաշնակահարների Միջազգային մրցույթում ևս գլխավոր մրցանակը ստանալուց հետո, նա 1991 թվականին դարձել է Եղիսաբեթ թագուհու երաժշտական մրցույթի դափնեկիր ։
Բաբայանը Շոտլանդական միջազգային դաշնամուրային մրցույթում արժանացել է առաջին տեղի մրցանակին, իսկ Բուսոինի միջազգային դաշնամուրային մրցույթի ժամանակ՝ երրորդ մրցանակին։ Նա Esther Honens միջազգային դաշնամուրային մրցույթի մրցանակակիր է ։
Կարիերա
Նրա ծրագրերը հաճախ ներառում է Ռախմանինովի նման ռոմանտիկ կոմպոզիտորներ, ինչպես նաև ժամանակակից այն կոմպոզիտորների ստեղծագործությունները, ինչպիսիք են Վիտոլդ Լուտոսլավսկին, Դյորդ Լիգետին, Կարլ Վինեն և Արվո Պյարտը։ Նա նաև ճանաչված է Յոհան Սեբաստիան Բախի հայտնի մեկնաբանությունների համար։ Նա հաճախ է հանդես գալիս որպես մենակատար Բելգիայի ազգային նվագախմբի, Կլիվլենդ նվագախմբի, Բրեսիայի և Բերգամոյի իտալական սիմֆոնիկ նվագախմբի եւ Չեխիայի պետական ֆիլհարմոնիկի հետ։ Բաբայանը համագործակցել է այնպիսի դիրիժորների հետ, ինչպիսիք են Վալերի Գերգիևը, Յուրի Տեմիրկանովը, Նաեմե Յարվին, Հանս Գրաֆը, Դեյվիդ Ռոբերթսոնը, Կազիմեժ Կորդ և Միխայիլ Քրիստևը։ Նա ձայնագրել է Connoisseur Society, Discover Records և Pro Piano Records լեյբլները։ 1996 թվականին Բաբայանը Կլևլենդի երաժշտական ինստիտուտում հիմնադրում է Սերգեյ Բաբայանի անվան միջազգային դաշնամուրային ակադեմիան ։ Նրա ուսանողներն են Գրեյս Ֆոնգը (ներկայումս Երաժշտության Չափման համալսարանի կոնսերվատորիայում ստեղնաշարի ղեկավար), Մեյի-Հսուան Հուանգը, Ստեինուայ Արթիսթը և Այովայի պետական համալսարանի դաշնամուրի պրոֆեսորը, Չինգ-Յունը, ով 2008 թվականի Արթուր Ռուբինշտեյնի մրցույթի հաղթող էր, Ստանիսլավ Խրիստենկոն, ով Կլևլենդի դաշնակահարների միջազգային մրցույթի հաղթողն ու 2013 թվականի Եղիսաբեթ թագուհու երաժշտական մրցույթի չորրորդ կարգի մրցանակակիր է, և Դանիել Տրիֆոնովը, ով 2010 թվականի Շոպենի անվան միջազգայի մրցույթի երրորդ կարգի մրցանակակիր է, ինչպես նաև 2011 թվականի Արթուր Ռուբինշտեյնի անունը կրող երաժշտական մրցույթի հաղթողն ու 2011 թվականի Չայկովսկու երաժշտական մրցույթի առաջին կարգի մրցանակակիր էր ։
2015 թվականին Բաբայանը Պրոկոֆևի երկու համերգով հանդես է եկել BBC-ի պրոմերիաներում` Վալերի Գերգիևի և Լոնդոնյան սիմֆոնիկ նվագախմբի հետ
Ծանոթագրություններ
Կատեգորիա:Ամերիկահայ դաշնակահարներ
Հյուսիսային Սինայ
Հյուսիսային Սինայի մարզ (شمال سيناء), Եգիպտոսի Արաբական Հանրապետության 29 մուհաֆազաներից մեկը ։ Հյուսիսային Սինայի մաուֆազայի վարչական կենտրոնը համարվում է Ալ-Արիշ քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք ունի։
Մաուֆազան զբաղեցնում է 27 564 կմ² տարածք և համարվում է 23-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային կենտրոններից մեկը։
Վարչական բաժանում
Մաուֆազան կազմված է 6 վարչական կենտրոններից, ինչպես նաև 10 քաղաքային և 35 գյուղական խորհուրդներից։ Այստեղ կան 59 գյուղեր և 722 փոքրիկ բնակավայրեր։ Հյուսիսային Սինայի մարզի կազմի մեջ մտնող շրջաններն են
Բնակչություն
2014 թվականի տվյալներով մաուֆազայի ընդհանուր բնակչությունը կազմում է 339 752 մարդ։ Այդ ցուցանիշով այն գրավում է 23-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 27 564 մարդ/կմ²։
Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։
Հյուսիսային Սինայի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։
Նշումներ
Կատեգորիա:Եգիպտոսի մուհաֆազաներ Կատեգորիա:Նեղոսի դելտա
Ահարոն Ավնի
Ահարոն Ավնի (אהרן אבני, ), իսրայելցի քանդակագործ, ճարտարապետ։
Կենսագրություն
Ահարոն Ավնին ծնվել է 1906 թվականին Դնեպրոպետրովսկ քաղաքում, ինժեների ընտանիքում։ Սովորել է հրեական գիմնազիայում։ Ապա 1923-ից 1925 թվականը սովորել է Մոսկվայի գեղանկարչության ակադեմիայում։ «Հեհալուց» շարժման մասնակից։
1925 թվականից 1928 թվականը սովորել է Բեցալել գեղարվեստական ակադեմիայում։ 1930-ական թվականների սկզբներին իսրեյելացի նկարիչ Ավիգդոր Ստամացկու հետ սովորել է Փարիզի Գրանդ Շոմեր ակադեմիայում։ Աշխատել է Յաֆֆայի քաղաքական մունիցիպալիտետում։
1936 թվականին բացել է գեղարվեստական Գիստադուրա Յաֆֆա ստուդիան (Թել Ավիվ) և ղեկավարել է այդ ուսումնական հաստատությունը մինչև կյանքի վերջ։ Այդ այդ ստուդիան գեղանկարչության և քանդակագործության ինստիտուտ է, որը կրում է նկարիչ անունը ։ Նրա աշակերտներից է եղել Ցիոնա Տագերը և Նահում Հութմանը։
1948 թվականին հիմանդրել է կերպարվեստի դասախոսությունների քոլեջ, որտեղ դասավանդել է ճարտարապետություն և մաթեմատիկա։
Աբու Ումար ալ-Շիշանի
Թարխան Թեմուրի Բատիրաշվիլի (თარხან ბათირაშვილი, )՝ վրացի նախկին զինծառայող, Սիրիայում քաղաքացիական պատերազմի մասնակից, Իրաքի և Լևանտի իսլամական պետության առաջնորդներից մեկը։ Սիրիայում համբավ է ձեռք բերել Աբու Ումար աշ-Շիշանի (أبو عمر الشيشانيأبو عمر الشيشاني, Աբու Ումար Չեչեն ) անունով։